Að lokum fór það svo að það 
var menntamálaráðherra
sem lagði fram frumvarp til 
laga um Samskiptamiðstöð.
Í ræðu á Alþingi, þar sem Svavar 
Gestsson talaði fyrir lagafrumvarpinu,
lýsti hann ferli málsins, að 
fjölmargir fundir hefðu verið
haldnir og að fyrir lægju
margvíslegar skýrslur,
meðal annars skýrsla frá 
sérstökum starfshópi,
sem í áttu sæti Berglind Stefánsdóttir, 
Jóhann V. Ólafsson fulltrúi foreldra
og fulltrúi döff Valgerður Stefánsdóttir.  
Þar væri stöðu döff lýst og settar fram
tillögur um hvernig skynsam-
legast væri að styrkja hana.
Í lokin benti Svavar á 
að með flutningi þessa
frumvarps um Samskiptamiðstöð 
væri stigið fyrsta skrefið í þá átt
að viðurkenna táknmál sem 
tjáningarmál hér á landi við
hliðina á íslensku, móðurmálinu.
Það væri mikilvægt jafnréttis-
skref í þágu döff hér á landi.
Samskiptamiðstöð heyrnarlausra og heyrnar-
skertra var sett í lög 31. desember 1990,
og var það fyrsta skrefið í átt 
að viðurkenningu á íslensku táknmáli.
Menntamálaráðherra réð 
Valgerði Stefánsdóttur
sem forstöðumann og skipaði fyrsta
stjórnarformann stofnunarinnar
úr röðum döff fólks,
Berglindi Stefánsdóttur.
Hún var formaður stjórnar 
til ársins 1996.
Skipun Berglindar hafði áhrif 
á áframhaldandi þróun í átt til
viðurkenningar á íslensku táknmáli. 
Berglind hafði lært táknmálsmálvísindi
við háskólann í Stokkhólmi.  
Hún var einnig táknmálskennari
við miðstöðina og varð 
síðar formaður Félags döff.
Hún tók því beinan og 
virkan þátt í baráttunni
fyrir viðurkenningu 
íslenska táknmálsins.
Eftir stofnun Samskiptamiðstöðvar 
hélt umræðan um stöðu döff fólks
og íslensk táknmál áfram 
í nokkurn tíma á Alþingi.
Innan þingsins hafði 
skapast þekking og áhugi.
Þannig var, undir lok 
níunda áratugarins,
Félag döff komið með 
rétt til þátttöku í
samfélaginu með 
túlkaþjónustu sem
sitt helsta baráttumál og  
með því viðurkenningu
á íslensku táknmáli. Eftir 
stofnun Samskiptamiðstöðvar
fóru að nást markviss skref í baráttunni 
en einnig komu í ljós frekari hindranir.
Þetta ferli var allt hluti 
af því að viðurkenning
á íslensku táknmáli náðist.   
Það varð að mennta túlka.
Ákvörðun Norðurlandaráðs 
um að styrkja stöðu íslensks
táknmáls og döff með 
menningarhátíð voru
að byrja að skila árangri.